17. ΝΟΜΟΘΕΤΙΚΟΝ ΔΙΑΤΑΓΜΑ της 28 Σεπτ./21 Οκτ. 1925 Περί τροποποιήσεως και συμπληρώσεως διατάξεών τινων των κειμένων νόμων περί φυλακών του Κράτους. Άρθρ.1-17.Τροποποιούσι τους ν. ΓπΛΖ΄, 2231 και 3090 (ανωτ. αρ. 6, 12 και 16) και το Ν.Δ. της 16/23 Ιαν. 1923 (6.Ιβ.5). Εκ τούτων το εδ. 1-4 του άρθρ. 3, τα άρθρ. 4-7 και 9-10, το εδ. 2 του άρθρ. 11 και τα άρθρ. 15-17 κατατηργήθησαν υπό του Ν.Δ. της 28/30 Σεπτ. 1935 (6.Ιβ.8). Άρθρ.18.-Τροποποιεί το άρθρ. 1 του Ν.Δ. της 11/14 Ιουλ. 1923 (ανωτ. αριθ. 14). Άρθρ.19-20.Κατηργήθησαν υπό του Ν.Δ. της 28/30 Σεπτ. 1935 (6.Ιβ.8). Άρθρ.21-22.Τροποποιούσι το άρθρ. 20 ν. 2231 και άρθρ. 2 ν. 811/1917 (9.Γβ.1). Άρθρ.23.-Η διεύθυνσις της διοικήσεως των φυλακών αλληλογραφεί απ’ ευθείας μετά των υπουργείων και λοιπών αρχών, τηρεί ίδιον πρωτόκολλον και αρχείον και ποιείται χρήσιν ιδίας σφραγίδος, φερούσης κύκλω τας λέξεις «Διεύθυνσις διοικήσεως φυλακών». Το εδ. 2 κατηργήθη υπό του Ν.Δ. της 29/29 Αυγ. 1935 (6.Ιγ.1). Σελ. 522 Άρθρ.24.-Ο εκτός της υπηρεσίας χρόνος υπαλλήλων των φυλακών, απολυθέντων κατά το χρονικόν διάστημα από 5 Νοεμ. 1920 μέχρι 14 Σεπτ. 1922 και επανελθόντων οπωσδήποτε βραδύτερον εις την υπηρεσίαν, δύναται, κατόπιν γνωμοδοτήσεως του υπηρεσιακού συμβουλίου των φυλακών, να υπολογισθή ως χρόνος υπηρεσίας μόνον ως προς την αρχαιότητα και την σύνταξιν. Άρθρ.25.-(Κατηργήθη υπό του Ν.Δ. της 28/30 Σεπτ. 1935).

[Source: greek_legal_code_raptarchis | Tokens: 1205]